**Simona Oliškevičiūtė-Cicėnienė** (g. 1981 m. kovo 24 d. Šiauliuose) – teisininkė, verslo teisės advokatė, Europos ir Lietuvos jaunųjų advokatų asociacijų (EYBA, LJJA) vadovė.

Biografija
----------

1999 m. baigė Šiaulių Didždvario gimnaziją. Nuo 1999 m. iki 2004 m. studijavo Vilniaus universiteto (VU) Teisės fakultete (TF), teisės magistrė (specializacija – Komercinė teisė). 2002 m. ir 2003 m. kartu su VU TF komanda dalyvavo IX ir X Willem C. Vis Tarptautinio Arbitražo Teismo proceso inscenizacijų varžybose (Vienoje, Austrija). 2003–2004 m. m. rudens semestro metu pagal ERASMUS mainų programą studijavo *Université Paris-X Nanterre* (Paryžius, Prancūzija). Nuo 2005 m. iki 2006 m. – Anglijos ir Velso teisės koledže (Jungtinė Karalystė), kuriame gavo praktikos diplomą tarptautinės jungtinės veiklos ir bendrų įmonių srityje (angl. *International Joint Ventures*). 2007 m. stažavosi verslo teisės advokatų kontoroje „Clyde & Co" Londone (J. Karalystė).

Nuo 2002 m. iki 2003 m. rugpjūčio mėn. 31 d. Informatikos teisės centro prie VU Teisės fakulteto administratorė, nuo 2001 m. advokatų kontoros „Lideika, Petrauskas, Valiūnas ir partneriai" (LPVP) teisininko asistentė, nuo 2004 m. liepos 1 d. LPVP (nuo 2005 m. kovo 31 d. – „Lideika, Petrauskas, Valiūnas ir partneriai LAWIN") iki 2007 m. birželio 20 d. advokato padėjėja, nuo 2007 m. birželio 21 d. advokatė; advokatų kontoros asocijuota teisininkė. Praktikos sritys – įmonių susiliejimai ir įsigijimai, jungtinė veikla ir bendrosios įmonės, privatizavimas, įmonių valdymas, kiti įmonių veiklos klausimai.

Mykolo Romerio universiteto (MRU) Teisės fakulteto Verslo teisės katedros asistentė, dėstytoja.

Nuo 2006 m. Europos jaunųjų advokatų asociacijos (EYBA), didžiausios jaunųjų advokatų asociacijos pasaulyje (vienijančios per 200 000 narių), vykdomojo komiteto narė, nuo 2007 m. gegužės 26 d. EYBA viceprezidentė, nuo 2008 m. gegužės 31 d. EYBA prezidentė ; LJJA LJAA valdybos narė, generalinė sekretorė, nuo 2009 m. LJJA prezidentė.

Moka anglų, prancūzų, rusų kalbas.

Ištekėjusi; vyras Emilis Cicėnas.

Publikacijos
------------

* Lithuania // *Legal Aspects of Doing Business in Europe. Kluwer Law & Taxation Publishers* (atnaujinamas kasmet), bendraautorė.
* Bendrovių valdymas (žinynas). „Verslo žinios" (nuo 2003 m. atnaujinamas kasmet), bendraautorė (redaktorius Rolandas Valiūnas, redaktoriaus pavaduotoja Dovilė Burgienė).
* Verslo vertės valdymas (žinynas); (atnaujinamas kasmet). „Verslo žinios", bendraautorė.

Narystė
-------

* ELSA narė (1999–2004), ELSA Vilnius prezidentė
* Lietuvos advokatūra, narė (nuo 2007 m.)
* Lietuvos jaunųjų advokatų asociacija (LJAA), narė (nuo 2004 m.), vykdomojo komiteto narė, prezidentė (nuo 2009 m.)
* Europos jaunųjų advokatų asociacija (EYBA), narė (nuo 2004 m.).

Šaltiniai
---------

1. ↑  „Infolex" (profesinė Simonos Oliškevičiūtės biografija)
2. ↑  MRU Teisės fakulteto informacija Archyvuota kopija 2009-10-31 iš Wayback Machine projekto.
3. ↑  „Simona Oliškevičiūtė išrinkta Europos jaunųjų advokatų asociacijos prezidente" Archyvuota kopija 2009-03-07 iš Wayback Machine projekto. (Lietuvos jaunųjų advokatų asociacijos informacija, 2008 m. birželio 1 d.)
4. ↑  „LAWIN" inf. (2007 m. birželio mėn. naujienų biuletenis; PDF)
5. ↑  „S. Oliškevičiūtė išrinkta Europos jaunųjų advokatų asociacijos prezidente" („Delfi", 2008 birželio mėn. 5 d. 17:13)
6. ↑  „LAWIN" inf.[neveikianti nuoroda] (Naujienos, 2008 m. birželio 4 d.)
7. ↑  Simona Oliškevičiūtė-Cicėnienė: „LJAA sieks plėtros ir daugiau dėmesio teisininkų praktinių įgūdžių lavinimui"(„Infolex", 2009.06.09)
8. ↑  Advokatų kontoros „LAWIN" informacija Archyvuota kopija 2010-04-24 iš Wayback Machine projekto. (Simonos Oliškevičiūtės-Cicėnienės biografija)